එම රෝහලේ නියෝජ්‍ය අධ්‍යක්ෂ, වෛද්‍ය ප්‍රභාත් වේරවත්ත හිරු ප්‍රවෘත්ති අංශයට සඳහන් කළේ උන්වහන්සේ ශල්‍යකර්මයෙන් අනතුරුව මේ වන විට සාමාන්‍ය වාට්ටුවක ප්‍රතිකාර ලබන බවයි.කෙසේ වෙතත්, රෝහල් කාර්ය මණ්ඩලයට අමතරව උන්වහන්සේගේ සුව දුක් බැලීමට පිටස්තර පාර්ශවයන්ට අවසර හිමි වන්නේ පොලීසිය සහ බන්ධනාගාර නිලධාරීන්ගේ අවසරය මත බවයි රෝහල් නියෝජ්‍ය අධ්‍යක්ෂවරයා සඳහන් කළේ.මේ අතර, පූජ්‍ය ගලගොඩඅත්තේ ඥානසාර හිමියන් නියෝජනය කරන ස්‍යාමෝපාලි වංශික මහා නිකායේ කෝට්ටේ ශ්‍රී කල්‍යාණි සාමග්‍රීධර්ම මහා සංඝ සභාව විසින් ජනාධිපති මෛත්‍රීපාල සිරිසේන වෙත ලිපියක් යොමු කර තිබෙනවා.